Vuođustus :
Sámediggi ohcá doarjaga sámi molssafárdda hábmemii ja buvttadeapmái ja lávdedávviriidda mat galget atnot Ronja rievvárnieidda teáhterčájáhusas, ovttasbargguin Beaivvážiin.

Vrd Sámedikki njuolggadusaid kulturdoaimma ortnegis č. 1.4.1, de árvvoštallat ohcama e.e. servodatlaš ávkki, márkanlaš, fágalaš ja eará guoskevaš beroštumiid bokte. Deattuhuvvo lea go doaibmabidju Sámedikki vuoruhemiid siskkobealde fágalaš sisdoalu ektui, fitnolašvuođa ja dási ektui.

Ohcan vuođustuvvo e.e. ahte prošeavtta bokte galget resurssat báhcit sámi molssafárddaráhkadeddjiide. Beaivváža molssafárddaráhkadeaddjit galget ráhkadit molssafárdagiid. Beaivváš oažžu juo njuolggodoarjaga Sámedikkis, ja dan dihte rehkenastojuvvo ahte Beaivváš nagoda skáhput sávahahtti molssafárdagiid juogo sin molssafárdavuorkkás dahje ráhkadahttit.
Muđui lea eahpečielggas mii ohcama ulbmil lea, ja makkár áigumuššii molssafárda galgá hábmejuvvot. Jus ulbmil lea buvttadit čájálmasa, de lea lunddolaš jurddašit ahte Beaivváš dan buvttada. Sámedikki mielas orro dalle nu ahte dá lea sin dábálaš bargamuš, man Beaivváš galgá bargat. Dákkár goluid lea Sámediggi juo gokčan njuolggadoarjaga bokte sin bušeahtas. Dan vuođul biehttaluvvo ohcan.